text: Международна студентска организация АИЕСЕК с Локален офис Свищов, с подкрепата на Стопанска Академия "Д.А.Ценов", стартира кампания за набиране на студенти, желаещи да заминат на стаж в чужбина. От стажантската програма могат да се възползват студенти между първи и четвърти курс,както и магистри от Стопанска Академия. Стажовете имат професионална и социална насоченост, а целта им е подпомагане на знанията и уменията, които студентите притежават в различни сфери. Всеки участник в програмата има реалната възможност да се развива в мултикултурна среда, да трупа лидерски опит, да развива презентационните си умения, да опознае нови култури, да работи в екип, и много др. Ако си студент, търсещ нови предизвикателства, искаш да трупаш все повече и повече знания, да докажеш себе си и да покажеш на какво си способен - АИЕСЕК е твоето място! Не изпускайте възможността - замини на стаж чрез АИЕСЕК. За повече информация: Офис - Факултетски корпус 3 ет., срещу 61 ауд. E-mail: firstname.lastname@example.org www.svishtov.aiesec.net


source: fineweb

text: Иригографията, още известна като контрастна клизма, е рентгеново изследване на дебелото черво с помощта на контрастна материя, който се въвежда бавно и под ниско налягане през правото черво (ректум). Кога се провежда иригография? Използва се в диагностиката на патологични изменения в структурата на дебелото черво поради хронични възпалителни процеси или тумори: - дивертикули - хроничен улцерозен колит - болест на Крон - целиакия - полипи - рак на дебелото черво и др. Как се провежда изследването? Контрастната материя се въвежда бавно, фракционирано и под ниско налягане през ректума след предварително направена обзорна рентгенография на корема. Въвеждането на контраста се прекратява след изпълването на сляпото черво, като контролът се извършва чрез флуроскопия или чрез направата на статични изображения на плака. Изследването се извършва с водноразтворима контрастна материя при съмнение за перфорация на дебелото черво. Предпазни мерки Преди провеждането на иригоскопията се прави очистване на дебелото черво с клизма. Пациентът не трябва да приема никакви храни и течности няколко часа преди изследването. Усложнения В съвременната рентгенова диагностика облъчването е сведено до минимум и въпреки това иригоскопията трябва да се провежда само тогава, когато диагностичните ползи надхвърлят многократко рисковете. Изследването често води до изпитването на дискомфорт и подуване на корема. След иригография може да се наблюдава промяна в цвета на изпражненията, запек, флатуленция. Перфорация на дебелото черво и перитонит настъпват рядко.


text: При посещение в Гуам, в Starts Guam Golf Resort ще се почувствате като у дома си, защото предлага квалитетно настаняване и отлично обслужване. Хотелът се намира на 12.8 km от центъра на града и осигурява достъп до важните места на града. Посетителите на хотела могат да се насладят на тур из най-известните забележителности на града като например Мемориален парк Юцен Пасифик, Ту лавърс пойнт, Приключенска зона Тарза Меджикал и воден парк. Възползвайте се от богатството на ненадминатите услуги и удобства в Гуам. Този хотел предлага множество удобства, за да задоволи и най-изискания вкус. Гостите на хотела могат да изберат една от 62 стаи, в които се усеща атмосферата на спокойствие и хармония. Възможностите за отдих, които хотелът предлага са сауна, масаж, градина, фитнес зала, тенис кортове, които също предоставят бягство от ежедневието и предразполагат за пълна почивка. С перфектното си местоположение и несравними удобства, Starts Guam Golf Resort е един чудесен избор в много отношения.


text: Пролетни “баби” и каракуди Риби и Такъми (бр. 5 / 2010 г.) Краят на март и началото на април е време, в което рибите по всички язовири се активизират. Реките все още са прекалено високи и мътни, но по множество язовири вече тръгна пролетния риболов. Веднага след като леда на язовирите се стопи рибите се раздвижват и след няколко по-топли дни започват да се хранят. По малките и плитки водоеми това се случва по-бързо. Подобен водоем е “Калето” край Пловдив, по-точно под стената на яз. “Пясъчник”. Докато на големия водоем все още риболовът не е добър, то на малкия му събрат рибите вече са активни и се ловят килограми с едри бабушки, каракуди, костури и по някой уклей. И там обаче не всеки лови много риба, въпреки че я има страшно много. Колкото и да е много рибата, особено напролет в студената вода риболовът е “тънък” и само майсторите пълнят живарниците... От Калоян Белополски Когато температурата на водата се качи над 7-8 градуса, мирните риби като бабушки, уклеи, каракуди, костури, кефали и други, започват активно да се хранят. Менюто им е малко по-различно в сравнение с обичайното. Ако през лятото и есента каракудите и перките си падат по житото, хляба и дори сладката царевица, то сега определено предпочитат месните специалитети. Торни или бели червеи и разбира се едър вердевас. На местата, където рибите са доста и има и дребни уклейчета и перки, на вердевас е неуместно да се лови и тогава в ход са малко по-едрите куки с нанизани три бели червея или един цял торен червей. Най-резултатната въдица сега е щеката. Определено с нея може да се налови най-голямо количество риба, но не е гаранция, че ще се ловят по-едрите екземпляри, желани от всеки. Често те са доста предпазливи и стоят по навътре от обсега на 13-метровата въдица. Иначе с помощта на щеката се използват супер малки чувствителни плувки и тънки влакна. Ластикът на щеката не позволява да се скъса крехката линия, дори и когато се закачи килограмова риба. Може да се захранва в една точка колкото педя с къпинг кит /чашка за захранака на един от върховете на въдицата/. Това е голямо предимство в случаите, в които рибите са редки и капризни. В моментите, в които обаче са гъсти и активни, е добре да се дохранва от ръка. Често напролет водата е мътна и рибите не се плашат особено, дори и на плитки места. Случаите, в които се търси по-едра риба е добре да се използва лек фиксиран английски ваглер тип стик. И тук трябва влакната да са тънки за да се постигне дистанция на замятане и добър контрол на линията. Ако се използват груби такъми и тежки ваглери, ще се ловят основно по-непретенциозните дребосъци. При риболов на по-едри каракуди, платики и червеноперки, че и шарани се налага стръвта да легне стабилно на дъното, без да се движи от течение или вятър. Не е грешка да се лежи с целия повод и с един дропер и вирбела. Когато основното утежнение е нагоре по линията, може да се “легне” и с цял метър влакно... Често точно това е формулата на успеха. Когато стръвта се “метляви” нагоре-надолу, може да бъде атакувана само от някоя дребна бабушка или от уклеите. В ранна пролет рибите постепенно се изтеглят в предустиевите заливи, но все още не са в самото устие на язовира. Масово се въртят на дълбочини от 1,5-2 м. Там трябва да се ловят сега. Топенето на снеговете вкарва в язовирите ледена вода и по тази причина рибите все още не влизат в самото устие, където температурата на водата е по-ниска. На всички язовири “дашните” места добре се знаят от всички и винаги можем да се ориентираме по другите риболовци. По това време на годината рибите вече реагират добре на захранките. Трябва да се използват тъмни и солени на вкус храни. Особено когато основната риба е бабушката. Добре е в началото на риболова да се подадат десетина едри топки първоначална захранка и само ако риболова е много активен да се дохранва постоянно с малки стиски. По-често сега се налага да се храни по-нарядко на порции с по 2-3 стиски само в случаите в които кълването се разреди. Може да се стрелят с прашка пелети от вердевас или бели червеи. това също е отлично решение. сега може да си проличи и силата на кълцаните торни червеи. Взимат се десетина дози от магазина, изчистват се от торта и се накълцват много на ситно до получаването на неприятна на вид каша. За рибите обаче аромата на червеите явно е доста приятен. Така накълцаните червеи се добавят в един или два пакета пресята глина, оформят се на малки топки и се захранва с тях. Точно това е любимо лакомство на едрите каракуди, платики и баби... Ако в глината се добавят едър вердевас или фуил, ефектът може да е и още по-голям. С фуила обаче трябва да се внимава много, ако във водоема има много ситни бабушки и костурчета. Те полудяват от него и едрите риби не могат да се домогнат до стръвта. за сметка на фуила кълцаните торни червеи често събират едрите риби. Най-ефективната стръв сега е комбинацията от два бели червея и един два вердеваса, но и “мартеницата” от един бял и един червен червеи е много добър вариант. Излетът Още в първите топли мартенски дни след преминаването на досадно дългата зима се чухме по телефона с Деян от отбора на “Сенсас”. Каза ми, че край Пловдив са тръгнали на едно малко язовирче едри бабушки и каракуди. Като се има предвид продължителната “риболовна суша”, приех с удоволствие да направим един риболов там. Пристигнахме на мястото още от рано. Денят бе тих, слънчев и топъл. Въпросният яз. “Калето” се намира съвсем близо до яз. “Пясъчник, вдясно под стената, след с. Любен. На язовира вече разпъваха такъми двама небезизвестни пловдивски риболовни доайени - Юри от бившия отбор “Олимпик” и Илко Влашев, който навремето се състезаваше за “Мосела”. Бяха избрали място в близост до устието на язовирчето. Дидо предложи да застанем по към средата, където предната седмица той лично бе ловил много риби. Тогава на устието също хващали едри риби, но много нарядко. Речено – сторено. Разпънахме платформите и щеките. Аз лично в последните години не си падам особено по риболова на щека, тъй като хамалогията по обслужването на този вид риболов е голяма, а и често се ловят дребни риби. Така или иначе в ранната пролет щеката е сериозно оръжие, и ми се стори оправдано и аз да заложа на нея. Илко Влашев също ловеше на щека, а Юри избра риболова на мач. Всъщност, той не ловеше с мач прът, а с фидер, и то с най-мекия връх! На макарата бе навил основно влакно 0,10 мм! Ловеше с фиксиран ваглер Drennan Peacock 2 АА тип стик, застопорен от двете страни с по три сачми No6. На 80 см под ваглера имаше още 3 сачми, събрани в основна група, на метър по-долу над вирбела един дропер и повод 0,09 мм, дълъг поне 40 см. Куката беше сравнително едра - No14, със закачени три бели червея на нея. Юри ловеше на дистанция от двайсетина метра, точно в коритото – там, където се спотайваха едрите каракуди. Горе-долу там ловеше и Илко с щеката, но бе нагазил навътре с платформата и ловеше на щека 14,50 м. Резултатът на Юри въобще не бе по-лош от този на Илко. Най-едрите каракуди закачаше предимно Юри. Ваглера бе утежнен до максимум. Върхът му се изравняваше с повърхността. Засичаше много плавно и мекият връх на фидера не даваше на рибите да се откачат. Юри тук демонстрира уникално интересен риболов. Той известно време живя в Англия, а там доста риболовци ловят точно по този начин подобни наплашени едри риби на такива мътни и плитки водоеми. За мен бе удоволствие да наблюдавам този прецизен и резултатен риболов. С Деян забъркахме два варианта захранка. Моята рецепта: • 1 пакет Super Roach - VDE • 1 пакет Super Lake - VDE • 1 пакет от 2 кг лека глина, също на Van Den Eynde • Четвърт пакет пелети вердевас на Mainline Рецептата на Деян • 1 пакет Super Shampion Roach тъмна - VDE • 1 пакет Big fish - VDE • половен пакет лека глина, също на Van Den Eynde • Дидо накълца торни червеи много на ситно и ги добави към два пакета тежка глина. Първоначално Деян захрани на щеката с десетина едри стиски, след което къпира и три топки кълцани червей. Пред него буквално завря от риба. Различни по размер бабушки и костури. Аз също забърках захранката и избухах десетина класически топки захранка, след което стрелнах няколко прашка пелети и по-малко бели червеи. Определено при Дидо ефектъта бе доста по-бърз, а кълванетата повече. След първия час нещата постепенно започнаха да се променят и при мен се навъртя риба малко по-малко, но между рибите имаше и каракуди, а при Дидо не. Веднага след като стрелях прашка с пелети или доранех с 1-2 дребни стиски захранка кълванетата зачестяваха и освен това се завърташе и каракуда. не от трофейните, но все пак каракуди. Както и Деян предрече от обяд нататък рибите толкова се сгъстиха, че риболова се превърна във физическа работа. Фъррр, напред, фъррр, назад щеката. Дидо през определен период от време къпираше кълцан торен и ловеше на торен червей, но основно бабушки – от средни до доста едри. Едва следобеда заши няколко каракуди, между които и една трофейна. В крайна сметка уловихме двамата с Дидо един казан риба, а Юри и Илко, може би и повече. При тях, обаче имаше и доста тлъсти каракуди, докато при нас рибите бяха предимно от среден калибър. Явно вече едрите се бяха изтеглили към устието в търсене на места за размножаване. Междувременно заснехме този риболов и се надявам скоро да видите и подробностите.


text: Поръчител Поръчителят е страна по договор за поръчителство, която поема задължение пред кредитора да отговаря напълно или частично за изпълнението на задълженията на длъжника. При неизпълнение на задълженията от страна на длъжника, поръчителят носи солидарна с него отговорност пред кредитора. Поръчителството не е само подпис. Договорът за поръчителство задължително е в писмена форма. Той е едно цяло с договора за кредит. По този начин поръчителят се информира за клаузите му и декларира, че ще отговаря при предвидените условия. По своята същност обаче договорът за поръчителство е самостоятелен договор между поръчителя и банката. При подписването му поръчителят трябва да знае, че е солидарно отговорен с кредитополучателя за цялата сума на кредита и за всички разноски по него и че ако длъжникът не плати, банката може да поиска цялата сума от поръчителя и да го съди. Когато реши, че ще стане поръчител, човек трябва да е наясно дали може сам да плати задължението на кредитоискателя. Най-често поръчителят се съгласява да се правят удръжки от трудовото му възнаграждение за евентуално погасяване на дълга. Възможно е да се уговори и удържане на суми от сметки на поръчителя. Има и известна защита за поръчителя. Той не може да бъде отговорен за нещо повече от това, което дължи кредитополучателят, т.е. ако дългът към банката е погасен частично, поръчителят отговаря само до размера на непогасената част от главницата и евентуално за лихвите и разноските по нейното събиране. Наред с това, в случай че банката разсрочи във времето вноските по кредита, това няма действие спрямо поръчителя. Договорът за поръчителство в най-честия случай носи повече рискове, отколкото ползи за поръчителя. Ако поръчителят погаси заема, разполага единствено с правото на обратен иск срещу длъжника за заплатените суми и законната лихва върху тях. Той може да си търси парите на общо основание по съдебен ред. Като се имат предвид обичайната продължителност на съдебните производства и съмнителната ефективност на едно отсрочено във времето производство срещу кредитополучателя, поръчителят едва ли може да се надява да си възстанови бързо средствата.


text: ДЛС Каракуз Държавно ловно стопанство “КАРАКУЗ” е разположено в Дунавската равнина, в хълмистия район на Южна Добруджа и северните склонове на намиращите се в близост ниски планини. Разстоянието от столицата София е 450км, а от Летище Варна е само 130км. Ловната територия е 19 388ха. По-голямата част от нея е равнинно-хълмиста, стигаща до северните склонове на планината. Горите в района са смесени и обширни, като са разделени от обработваеми земи. Основните растителни видове, които представляват естествената растителност тук са дъб и липа. Най-важните за района видове дивеч са благороден елен, сръндак и глиган от едрия дивеч. Представителите на дребния дивеч са заек, бекас, дива гъска, патица, фазан, гълъб и пъдпъдък. В района има и много видове хищници – лисица, чакал, дива котка, вълк. Трофеите от благороден елен, сръндак и дива котка, отсреляни в района на „КАРАКУЗ“ са си спечелии световна слава. Световният рекорд за трофей от благороден елен е 273.6 СІС точки е бил регистриран тук през далечната 1988г. Ловното стопанство предлага два много добри варианта за настаняването на своите гости: два ловни дома, както и малък семеен хотел. Мястото избираме в зависимост от това в коя част на този огромен район ще организираме Вашия лов.


text: В редки случаи камъкът може да се загнезди в холедоха, без да се развие възпалителен процес или да се развие съвършено леко и ограничено възпаление. В тези случаи се развива остра вътречернодробна холестаза. Основен патогенетичен момент е загнездването на камъка в холедоха и жлъчния застой. Един-два часа след запушването се установява препълване на вътречернодробните жлъчни пътища, включително на каналчетата и на капиларите вътре в лобчетата. Застоялата се жлъчка дразни химически и механично чернодробния паренхим и стените на жлъчните канали. Нерядко те се разкъсват и дават жлъчни апоплексии с последваща некроза. Диагноза на камък в холедоха. Остра холeстаза Както холедохолитиазата, така и холeстазата дават болка в дясното подребрие. Холостазната болка прилича на жлъчнокаменната криза. В други случаи тя е постоянна, разпъваща и се дължи на разтягането на чернодробната капсула. Обикновено болката се засилва при продължително стоене прав, навеждане напред, дълго стоене седнал, нахранване и се излъчва към дясното рамо или плешка. Болният има лош вкус в устата, тежест след нахранване, чувство на подуване на корема. Обикновено за 24 часа се развива жълтеница, сърбеж по кожата, брадикардия, главоболие, безсъние и др. Може да има краткотрайни субфебрилни покачвания на температурата. Езикът е обложен, сух. Черният дроб се опипва почти винаги гладък, леко увеличен, болезнен. Жлъчният мехур се увеличава. Далакът се опипва много рядко. Прогнози при холестаза Хроничната неинфектирана вътречернодробна холостаза не всякога еволюира до същинска холостатична цироза. При камък в холедоха запушването интермитира и уврежданията на паренхима настъпва по-късно. Развитието на цирозата започва към 4-5-тата седмица и стига пълна сила към 10-12-тата седмица. През началния стадий цирозата болните се оплакват от тежест и тъпа болка в дясното подребрие, лош вкус в устата, оригване и тежест след нахранване, непоносимост на някои храни, чувство на подуване на корема, метеоризъм. Често немотивирани диарии, запек, безсъние или сънливост, промени в характера и тягостно главоболие. Освен жълтеница по кожата се наблюда хлоазмоподобни петна, а в някои случаи адисоноподобни оцветявания ксантоми по клепачите, около основата на носа и по разгъвните повърхности на крайниците. В късните стадии се развиват повече или по-малко обширни кръвоизливи. Черният дроб се увеличава чувствително, става твърд и слабо болезнен. Далакът също се увеличава леко.


text: Удобно разположен в Сурабая, Hotel Tanjung е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. Добре поддържаната околност и доброто местоположението в близост до Посолство на Обединеното Кралство, Германско Посолство, Консулство на Канада са част от специфичния чар на този хотел. Hotel Tanjung също така предлага много съоръжения за обогатяване на Вашия престой в Сурабая. Докато са отседнали в този чудесен хотел, гостите могат да се насладят на 24-часово обслужване по стаите , бизнес център, зала за пушачи, пералня, паркинг. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Открийте интригуващата комбинация от професионално обслужване и широка гама удобства в Hotel Tanjung.


text: 19 Октомври 2010 - 11:53 Джулия Манкузо позира гола за ESPN Body Issue Второто годишно изследване и възхвала на атлетичната форма от списанието Трикратната Олимпийска медалистка, ски състезателката Джулия Манкузо махна марковото си бельо, носещо нейното име, и се присъедини към списъка с върхови спортисти в списанието на ESPN Body Issue 2010, което вече е разпространено в медиа павилионите и може да се разгледа онлайн. Diana Taurasi, 28, G/F, Phoenix Mercury Photo by Sheryl Nields, Aug. 18, Los Angeles ESPN Body Issue 2010 е второто годишно издание на списанието, което съдържа фотографии на големи имена в спорта, напълно голи, показвайки всичко, което те правят с добре смазаните си машини, включително травмите, татуировките и храната. Първото издание през 2009-та беше доста разисквано и оспорвано... Julia Mancuso, 26, Alpine skier, U.S. Ski Team RACER'S EDGE: "When she focuses on something, she can do it right away. I've seen her cross a 25-foot-long zip line spspended five feet above a dirty, cold pond. Her legs were shaking at first, but she spend a few minutes visualizing the task, then walked across flawlessly. It's the strongest mental feat I've ever witnessed.: -- Chemmy Alcott, firend Photo by Luis Sanchis, Sept. 21, Maui, Hawaii Манкузо извести феновете си за нейния “последен проект на склона” с пост във фейсбука. “Това беше определено едно ново и различно преживяване” - написа 26-годишната американка родом от Калиф, Олимпик Вели. “Харесва ми как ESPN, портретира скромността в нашата най-уязвима форма.” Kelly Slater, 38, Pro surfer FLEX TIME: "When I first examine someone, I check their range of motion. Kelly touched the ground easily, so I asked him to arch backward with his hands on his jips. A 35-degree angle is normal; Kelly touched his nose to the ground. I've seen only sontortionists and yoga masters do that. We all have areas of our bodies thet are tight and flexible, but Kelly has only smoothness and grace.: -- Tim Brown, ASP co-director of sports medicine Photo by Dewey Nicks, Sept. 11, Lotus Land, Santa Barbara, California Манкузо, която се чувства комфортно без дрехи пред камера още когато пусна собствена линия бельо - Kiss My Tiara, се присъедини към листата на голи спортни звезди в списанието, включващи сърфиста Кели Слейтър, баскетболния играч Амар Стоудмайр, американския футболист Тим Ховард и целия женски първи отбор по водна топка на Щатите. SkiRacing.com 8 Октомври 2010 See a video of Mancuso and co. talking about the experience.


text: На Pravoslavieto.com можете да четете Св. Писание на различни езици и в различни преводи, както и множество беседи, тълкувания, речници, карти и друга спомагателна литература при изучаването му. В Православната читалня имате на разположение стотици различни четива. За ваше улеснение разделите разделите на читалнята съответстват на разделите на Православния Катехизис (Нашата вяра - Нашата надежда - Нашата любов). В самостоятелни раздели ще се насладите на четива от светите отци, както и статии и книги с художествена, апологетична и историческа насока, житийна литература и теми с особено значение за нашето съвремие. Православният календар - жития, празници и пости е единствен по своята пълнота и интерактивност в българския Интернет. В него можете да прочетете житието, синаксара и проповедта за деня, като и да се насладите на образци на православното църковно и светско изкуство от различни векове и школи. Живота на светците и основните исторически събития може да проследите също по векове. Историческите разделите на читалнята дават също възможност за това. Ако не разполагате със молитвеник, можете да ползвате нашия онлайн Молитвослов, както и да се запознаете с текста на различни богослужебни песнопения и текстове, вкл. Златоустовата Литургия. Духовни бисери от Св. Писание и светите отци, Православният речник и Християнското поклонничество са едни от най-ползваните раздели на сайта. Можете също да научите за православните общности и ресурси по света, както и сами да предложите такива. В раздела медии имате достъп до най-ранната подборка от новини и коментари в българския православен интернет. След създаването на профилирани интернетни сайтове, разделът не се поддържа. Някои конкретни теми и начинания от полза както за вас, така и за други православни християни, ще намерите в раздела полезно. Обновяваме сайта непрестанно. За организации и автори на интернетни сайтове сме предоставили насочваща информация за връзка към Pravoslavieto.com. Авторите на православна литература, поезия, изкуство и публицистика са добре дошли на Pravoslavieto.com. Е-майл за контакт и изпращане на ваши материали ще намерите най-долу на всяка страница на сайта. Всяка ваша идея, предложение, мнение и четиво е добре дошла! Не се колебайте да ни пишете на "И Той, като отвори устата Си, поучаваше ги и казваше: ...Вие сте солта на земята. Но, ако солта изгуби сила, с какво ще се направи солена?... Радвайте се и се веселете, защото голяма е наградата ви на небесата" (Мат гл. 5). "Да не забравяме никогаж: ИМА ПРАВОСЛАВИЕ У НАС, ИМА И БЪЛГАРСКИ НАРОД, НЯМА ПРАВОСЛАВИЕ — НЯМА И БЪЛГАРСКИ НАРОД".


text: Досега всяка фирма почти с точност знаеше каква ще е сметка й за ток, за да я калкулира в месечните си разходи още преди самата фактура да е дошла. Цените на тока се определят веднъж годишно, и след като преглътне традиционното увеличение, всяка фирма може да е спокойна, че до следващата година няма да има поскъпване. Още през това лято хиляди фирми ще получат покана от електроразпределителното дружество, което ги снабдява с ток, да подпишат нов договор с нови общи условия. От този договор фирмата разбира, че тя вече няма да бъде обслужвана от въпросното ЕРП, а от доставчик от последна инстанция. В допълнение фирмата също така разбира, че цената на електроенергията, която получава, вече ще зависи от пазарните условия и няма да е точно определена за година напред (а за шест месеца). Ако това обаче не я удоволетворява, тя може да избере и друг доставчик. Това може да бъде всеки търговец на електроенергия регистриран в странa - членкa на ЕС, пише вестник Капитал. Всичко това, което доскоро изглеждаше като химера, е на път да стане факт. Тази седмица депутатите от комисията по икономика, енергетика и туризъм гласуваха промените в закона за енергетиката на второ четене, според които всички фирми, които са присъединени към мрежата средно напрежение, трябва да излязат на свободния пазар. Най-вероятно през следващата седмица те ще бъдат одобрени и в пленарната зала, след което остават броени дни, преди законът да бъде задействан след обнародването му в Държавен вестник. Зад свободата обаче има няколко трика, които поне в началото доста ще затруднят живота на по-малките и неопитни фирми. Според новите правила всички клиенти, които ползват електроенергия средно напрежение, ще трябва да излязат от квотата на защитените потребители, което означава, че вече няма да плащат сметките си за ток по регулирани цени. Тази промяна реално ще засегне доста средни фирми. Това са предприятия от хранително-вкусовата и преработвателната промишленост, големите вериги магазини, молове, повечето някои ВиК, някои хотелски комплекси и т.н. Според изчисления на икономическото министерство тези потребители ползват около една пета от електроенергията, която се предоставя по регулирани цени. Клиентите ни, които са присъединени към мрежата средно напрежение, не са много като бройка, но консумират около 20% от общото количество енергия, която предоставяме, коментира Пламен Стефанов от Е.ОН България, която захранва с електричество цяла Североизточна България. От ЕВН също изчисляват, че клиентите им на средно напрежение използват подобен процент от общото количество енергия, което дружеството доставя. От електроразпределителното дружество на Югоизточна България поясняват, че това са около 1% от техните 1.5 млн. клиенти. От ЧЕЗ, което е най-голямото електроразпределително дружество, също посочиха, че електроенергията, която големите им потребители ползват, е около 20%. Идеята е клиентите, които ползват средно напрежение, да излязат на така наречения свободен пазар, на който да купуват електроенергията по пазарни цени. Това означава, че те сами трябва да се погрижат за доставките си, като сключват договори с търговци на електроенергия. В близко бъдеще сделки с електроенергия с различни финансови инструменти ще могат да се извършват и на енергийната борса. Клиентите на свободния пазар обаче ще трябва много по-точно да определят количествата електроенергия, която ще използват, за да не се получава излишък или недостиг, който да се покрива с по-скъпа енергия от балансиращия пазар (цените на балансиращата енергия са над два пъти по-високи от пазарните по дългосрочни договори). Ако не обучат един от досегашните си служители, те ще трябва да наемат енергиен мениджър, който да следи тяхното потребление. Подобна услуга предлагат и повечето търговци на електроенергия, но има и специализирани компании. За някои от фирмите отварянето на допълнително работно място не е приемливо. За други - не. За Кирил Вътев, собственик на месопреработвателната компания Тандем В, това не е нещо ново, тъй като той вече има нает енергиен мениджър. В по-далечно бъдеще, за да се избегнат небалансите в потреблението, се предвижда да бъдат създадени и балансиращи групи. Членуващите в тях фирми ще могат взаимно да си прехвърлят излишъците и недостизите на енергия, като по този начин като цяло излизат на нула. Свободният пазар означава, че ще има конкуренция и цената на електроенергията може да се окаже по-изгодна, коментира Кирил Вътев. В момента те са малко по-ниски от регулираните, но с допълнителните разходи (като балансиране) те се получават малко по-високи. Ако цените на свободния пазар са по-високи от тези, които в момента плащаме, промяната, която се прави, е безсмислена, смята Иван Колев, собственик на фирма Колев и Колев. Той обаче е готов да купува енергията си по новите правила, ако тя е по-евтина. Друг вариант за Колев е да намали месечния си разход за ток с мерки за енергийна ефективност. На подобно мнение е и Динко Калчев, собственик на стъкларската фирма Инхом. Той вече има проект да инсталира слънчеви панели на своята производствена база, с което да осигури собствен източник на електроенергия. Когато това се случи, фирмата дори ще поиска да премине от средно на ниско напрежение, с което отново ще ползва регулираните цени, смята Калчев. За да не бъде промяната толкова рязка, законът предвижда междинен период, в който тези потребители ще могат да се възползват от услугите на доставчик от последна инстанция. Тази нова фигура реално ще снабдява с ток фирмите, които излизат от регулирания пазар, до момента, в който са готови изцяло да излязат на свободния. Законът натоварва с тази функция трите електроразпределителни дружества и НЕК. Така реално клиентите ще запазят досегашните си доставчици на ток, но при нови условия. Основната промяна ще бъде в това, че цената вече ще се определя по методика, разработена от ДКЕВР. Това означава, че тя няма да е фиксирана, а ще може да варира. Председателят на регулаторния орган Ангел Семерджиев обясни, че най-вероятно методиката ще бъде разработена така, че цената, по която ще продава доставчикът от последна инстанция, да се формира спрямо цената на свободния пазар. Това означава, че тя ще зависи от количествата електроенергия и от цените, които производителите ще предложат, и съответно от нейното търсене, допълни той. Семерджиев обаче подчерта, че в методиката ще бъде заложено и изискването маржовете на доставчика да не надхвърлят 5%, за да няма спекулативно покачване на цената. Цената на доставчика от последна инстанция трябва да е по-висока от тази на свободния пазар, за да се накарат потребителите да предпочетат услугите на втория, коментира и заместник-министърът на енергетиката и доскорошен член на ДКЕВР Евгения Харитонова. Ролята на този доставчик според Закона за енергетиката ще изтече до началото на 2015 г. След това, ако ДКЕВР прецени, че пазарът е достатъчно либерализиран, ролята на доставчика ще отпадне, а клиентите ще трябва да излязат изцяло на свободния пазар. Въпреки че законът регламентира ролята на доставчика от последна инстанция, никъде реално не се определя откъде ще се осигурява енергията, която той трябва да предлага. Досега за потреблението на регулирания пазар се определяше квота, която централите бяха длъжни да осигурят. Сега обаче в закона не е казано откъде доставчиците от последна инстанция ще си я набавят. Фигурата на доставчика е много необходима, за да излязат потребителите на свободния пазар, но в закона има само рамкови условия. Липсват гаранции за резервиран капацитет, коментира председателят на Института за енергиен мениджмънт Иванка Диловска. Според нея енергията на свободния пазар в България е малко и потребителите ще трябва да обърнат поглед зад граница, за да осигурят доставките си. Гочо Чемширов, който е заместник-председателят на управителния съвет на ЕВН Електроразпределение, пък коментира, че се надява енергията за доставчика от последна инстанция да се предлага отново от НЕК, както е за регулирания пазар. По думите на Евгения Харитонова обаче това няма да се случи. Според нея сроковете, заложени в закона, които предвиждат до 5 месеца след обнародването му фирмите да излязат на свободния пазар, също няма да се изпълнят. По думите й това може да се очаква едва от юли 2013 г. Причината е, че търговете за продажба на електроенергия, които АЕЦ Козлодуй и ТЕЦ Марица-изток 2 провеждат за свободния пазар, са на 1 юни. На тях обаче ще се предложат количества електроенерия, които да покрият сегашните нужди на пазара, без да се отчита излизането на новите потребители. За да може енергията на свободния пазар да се увеличи, в закона беше направена още една промяна. С нея се дава възможност на НЕК да продава енергията от възобновяеми източници и тази по дългосрочните договори (която е значително по-скъпа) също на свободния пазар. Досега тя отиваше изцяло за регулирания пазар и ставаше на приемливи нива след смесването й с енергия на по-евтини производители. Според Иванка Диловска схемата да се купува по регулирани цени, а да се продава по пазарни обаче не е добре пресметната. Причината е, че за да пласира тази енергия на свободния пазар, НЕК трябва да я предложи на много по-ниска цена от тази, по която я е закупил. Така загубата отново ще остане в дружеството, което така или иначе не е в добро финансово състояние. В тази връзка от НЕК имаха предложение да бъдат компенсирани от регулатора за разликата, което обаче беше отхвърлено от депутатите по искане на Харитонова. Това обаче ще означава, че ако квотата на евтините АЕЦ Козлодуй и ТЕЦ Марица-изток 2 за свободния пазар не се увеличи, търговците ще трябва да купуват поне малки количества, и от много по-скъпите AES Гълъбово или ТЕЦ КонтурГлобал Марица-изток 3. Последното със сигурност ще доведе до по-висока цена на свободния пазар.


text: Mика, нещо бъркаш обезщетенията. Това, за оставане без работа 1 месец се дължи от бившия таботодател и няма нищо общо с регистрацията в агенцията по заетостта и обезщетението за безработица По същество: Ако по време на периода с обезщетение за безработица започнете някъде работа за по-малко от 9 месеца и уведомите НОИ в 7-дневен срок от започване на работа и Агенцията по заетостта в 7-дневен срок от прекратяване на трудовия договор, то изплащането на паричното обезщетение се възстановява за оставащия към датата на прекратяването период. Това не зависи от начина на прекратяване на този ТД. Това, което ти е писал/а Алфа е вярно, ако въпросния ТД е над 9 месеца или не са спазени сроковете за уведомяване и нова регистрация


text: В екшън лентата Стив Остин ще изиграе ролята на осъдения на смърт престъпник Джак Конрад. Той очаква изпълнение на присъдата си в затвор в Централна Америка с изключително тежък режим. “Гърмящата змия” Стив Остин (Steve Austin) ще направи дългоочакваното си завръщане в Световната федерация по кеч (WWE) през април 2007 г. Тогава ще бъде и премиерата на новия му филмов проект “Осъденият” (“The Condemned”). Известният борец ще се снима в компанията на Вини Джоунс (“Две димящи дула”). В новите издания на двете най-популярни шоута на Федерацията – “Първична сила” (RAW) и “Разбиване” (SmackDown), “Леденият” ще има различни кратки появи. Идеята е около суперзвездата да се създаде сюжет, който да доведе до включването му в турнира “WrestleMania 23”. В екшън лентата “Осъденият” Стив Остин ще изиграе ролята на осъдения на смърт престъпник Джак Конрад. Той очаква изпълнението на присъдата си в затвор в Централна Америка с изключително тежък режим. Конрад е издирен от известен телевизионен продуцент, който му предлага сделка, за да заснеме шоу с амбицията да се превърне в абсолютен хит! Обреченият престъпник е отведен на изолиран остров, където трябва да се бие до смърт с девет други закоравели престъпници, събрани от всички краища на света. Преследван от безмилостни убийци, Джак ще трябва да мине през самия Ад, за да извоюва свободата си... Филмът е по сценарий и режисура на Скот Уипър, продуцент е собственикът на WWE Винс Макмеън (Vince McMahon). Бюджетът на лентата е 20 млн. долара, дистрибутор е филмовото студио Lions Gate Films, а официалната премиера на филма ще бъде на 27 април 2007 г. Филмовият проект “Осъденият” е изцяло заснет в Австралия. прочитания: 9950


text: Гале (град) Гале е град в Шри Ланка, разположен на югозападното крайбрежие на островната държава, както и на 119 км югоизточно от административната столица Коломбо. Гале е главен град на Южната провинция и е разположен в региона Гале. Със своето население от около 100 000 души Гале е главният град в най-южната част на остров Цейлон и разполага с железопътни връзки до Коломбо и Матара. На 26 декември 2004 г. градът бива опустошен от масивно цунами, предизвикано от земетресението в Индийския океан на 26 декември 2004 година, станало на хиляди мили от града, близо до западното крайбрежие на Индонезия. Жертвите само в града са хиляди.


text: Резцова кост |За информацията в тази статия или раздел не са посочени източници. Въпросната информация може да е непълна, неточна или изцяло невярна. Имайте предвид, че това може да стане причина за изтриването на цялата статия или раздел. Шаблонът е поставен на 13 септември 2013. |Резцова кост| |Твърдо небце и алвеоларна кост. (Резцовата кост не е отбелязана, но нейната област е видима.)| |Резцовата кост и техните шевове.| |Латински||os incisivum| |Атлас| Резцовата кост е част от горната челюст, близка до резци. Двойка е малки черепни кости до много остро от челюстта при много животни, обикновено не е присъщи на зъбите, но невинаги. Свързвани са за горната челюст и носните кости. Началото на резцова кост се дава от предгорна челюст, чийто термин може също да бъде използван за значението на резцовата кост. Ограничава се от резцовия шев.


text: От Томас Ахчиян Митологията и нейната модерна интерпретация, която ни залива под всякакви форми, винаги е била и ще бъде интересна за всички нас. Въпреки, че знаем какво ще видим, сякаш някаква „жажда” за зрелище ни подтиква да изгледаме поредният нов филм, да прочетем новото списание или просто да разгърнем някоя стара книга по тази тематика. В продължението на „Сблъсъкът на титаните” ще видите как десет години след победата над Кракен (за тези, които не се сещат то това е най-грозното същество, което олицетворяваше злото в предният филм), Персей, който е полубог води свой нормален живот и отглежда сина си. Всичко изглежда много мирно, но се оказва, че за пореден път злото събира изключителни сили и той трябва да реши дали да се бие на страната на боговете или да бъде като останалите хора – чакащи своята смърт от Кронос (освен, че тук той олицетворява не просто злото, а величествената му форма, той е й баща на Зевс, Хадес и Посейдон). Звучи малко объркано, въпреки простотата на историята. Всъщност началото на филма е добро и до определена степен увличащо. От момента в който Зевс се появява филмът губи своята увлекателност. Започва да „тежи” и има редица моменти, които са излишни. В краят вече филмът е изключително бавен и зрителят остава с убеждението, че дори екипът създал това филмово приключение е бил вече отегчен. Един от допълнителните моменти избожда очите на зрителя, защото тъкмо, когато очакваме кулминацията на всичко изгледано до този момент се оказва, че трябва да изчакаме около още двадесет минути. Именно този момент стои така сякаш сценаристите са се сетили да го сложат точно в последният момент. През половината време ще Ви се иска боговете да измират бързо също както хората, когато ги нападат злите титани, а тези, които си падат по „хард” ще им се иска да имат дистанционно в ръцете и да превъртят напред. Всъщност от сегашната продължителност на този титаничен гняв можеха да се съкратят трийсетина минути. Трейлърът на филма ни предлага изключително богато количество титани и чудовища, както и здрав екшън. За пореден път ставаме свидетели на „действието трейлър” ако мога да си позволя да го нарека по този начин. Ако го изгледате няколко пъти то няма да имате нужда да гледате филма. Единственото нещо, което не се показва в достатъчна степен е затворът където се намира бащата на боговете. Всичко извън сцените, които са показани в кратките клипчета към филма е изключително тягостно. Титаните и чудовищата, които всички очакват да видят имат отново смесени черти. Някои от тях са жестоки и визуално са на много добро ниво. Други обаче изглеждат така сякаш са правени от деца. За такъв пример мога да дам циклопите, които изглеждат сякаш са от детско филмче (в лице) и вместо простовати като интелектуален потенциал, изглеждат малоумни и дебилни. Прословутият Кронос от своят страна е лава с уста и очи. Абсолютно нищо особено за всеки запален по този род филми. Вместо създателите му да се постарали да направят именно него най-прекрасният злодей във всеки аспект, то той заема едно от последните места. Актьорският състав се опитва да спаси филма, но за съжаление не успява. Прекрасната Андромеда, колкото и да е красива на моменти преиграва и лицето и излъчва огромен напън. Персей не блести с нищо особено, а синът на Посейдон сякаш се е озовал там случайно. Единственият, който изиграва своята роля перфектно е конят Пегас. Красив, строен, лъскаво черен и с прекрасни криле, какво може повече да искаме от него. Великолепен е. Боговете нямат нужда от коментар. Репликите, които си разменят всички във филма до голяма степен са доста банални и наистина доскучават. Друг основен минус на е изключително дразнещият хумор, който се подмята из екрана под формата на шеги. Те стоят не на място и ако приемаме всичко, което се случва на за реално, то би било абсурдно за такива шеги. Единствените, които са приятни и биха Ви накрали да се усмихнете са тези, които са накрая. Всички останали ако Ви разсмеят то това няма да е породено от самият хумор, а от съжалението за тези опити. Третото измерение на филма е на по-добро ниво спрямо предният. Има моменти в които наистина сякаш ставате част от случващото се на екрана. То е козът в някой сцени, които без него не биха били толкова добри. Въпреки това, обаче през повечето време, 3D-то ще остане малко незабелязано от Вас. За пореден път ще станете свидетели на това, как без много усилия се правят повече пари именно заради тройката след заглавието на филма, а всъщност тя изобщо не е необходима. Големият коз на „Гневът на титаните“ е визуалният му аспект. Тук наистина той надминава своят предшественик. Ако трябва да бъда честен, наистина се създава атмосфера и компютрите, които са използвали са били добри. От една страна това е добре, но от друга сякаш гледаме само компютърно генерирана среда и герои, което лично на мен не ми допада толкова много. Ако се загледаме в това, което ни представя филмът, а именно митологична история, здрав екшън, титани и чудовища, известни и красиви имена и разбира се факта, че е продължение. Въпреки това, този филм няма да остави следа в съзнанието и му липса нещо. Може би факта, че няма да го приемете за реален и няма да разпознаете себе си в някой от героите, а просто ще се видите как бихте изглеждали в най-смелите си мечти.


text: Фотографски конкурс „Manfrotto - Секунда е малко" Здравейте, любители на фотографията! Каним Ви да участвате в един конкурс на Manfrotto с партньорството на Dynaphos и Фото Форум на тема „Manfrotto - Секунда е малко“ Секунда е малко, за да си представиш повече! С удължаване времето за експозиция, се откриват възможности за създаване на впечатляващи фотографии. Всяка секунда е от значение, когато времето е едновременно инструмент и обект на изследване. Всяка секунда повече, може да произведе различен и дори неочакван резултат. Грабвайте стативите и дайте време на въображението си! Темата на конкурса предоставя широко поле за изява, особено сега когато лятото е в разгара си. Обекти на вашето внимание, могат да бъдат необятното звездно небе, планинските и морските пейзажи, пулсът на града, емоциите на хората, взаимодействието между предметите и всичко, което е във вашите фантазии. Всички условия прочетете тук »


text: Разположен на централно място в Монгкок, HaoYuan HK Hotel е идеално начало за Вашaта екскурзия из Хонконг. Оттук гостите имат лесен достъп до всичко, което този оживен град може да предложи. Рай за почивка и релаксация - хотелът предлага пълна отмора само на няколко крачки от многобройните забележителности на града като например Nathan Road, Langham Place, Хонконгски отдел Търговия и индустрия. HaoYuan HK Hotel прави всичко възможно гостите да се почувстват удобно. Затова хотелът предоставя най-добрите услуги и удобства. Най-важните съоръженията на хотела са румсървиз, семейна стая, Wi-Fi връзка в общите части, асансьор. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Хонконг, HaoYuan HK Hotel е идеалното място за една вълнуваща почивка далеч от всичко.


text: Колективно пазаруване в Интернет Защо да се доверим на Grabi.BG? Мисия Мисията ни е да предложим на клиентите ни най-добрите и най-сигурните оферти за колективно пазаруване в интернет. Ние работим с най-големите сайтове за колективно пазаруване в страната. Ето защо гаранцията за качеството на предлаганите оферти е сигурна. Уникалност в бизнеса Grabi.BG е уникален с това, че не работи с всички сайтове за колективно пазаруване, като повечето сайтове агрегатори на оферти. Ние работим само с тези, които са доказали, че може да им се има доверие за всяка оферта. Първи стъпки към успешна кариера Първите стъпки към успешна кариера в интернет бизнеса винаги са накриво. Няма как да знаеш всички тънкости и в началото много залиташ. Но когато откриеш точният ритъм на работа, нещата потръгват. Ключови решения в критични моменти За да намираме ключовите решения ние анализираме сайтовете, с които работим. Следим както офертите, които в момента предлагат, така и изтеклите такива. Целта е да се отсеят сайтовете, запълващи пространството си с некачествени оферти. Фактори за успешно реализиране на бизнес идеята За да се реализира успешно, за нашата бизнес идея са необходими хора - те са най-ценният ресурс. Потенциални клиенти, които да знаят за сайта ни, да го посещават и знаят, че винаги може да се доверят на нас за качествена оферта. Възход и упадък на бизнеса от промените днес Нишата е пълна. В наше време съществуват много сайтове за колективно пазаруване и съответно доста агрегатори на оферти от такива сайтове. Което от една страна е добре - можеш да избираш от хиляди оферти и десетки сайтове. От друга страна не е добре, защото трябва да анализираш много на брой сайтове, да се доказваш непрекъснато и винаги да си конкурентно способен. Професионални качества Най-силните черти за всеки предприемач за мен са: находчивост, креативност, способност за взимане на адекватни решения в стресови ситуации и силна воля. Разбира се, нужен е и малко късмет. 14.10.2013 | Автор: Димитър Хаинов, собственик на Grabi.BG Актуални оферти можете да разгледате и във фейсбук страницата »


text: Някои определят новия филм на Джордж Клуни, чието действие се развива през Втората световна война, като кръстоска между "Бандата на Оушън" и "Спасяването на редник Райън"; други го сравняват с "Гадни копилета" и класиката "Мръсната дузина" "Пазители на наследството", по кината у нас от 21 февруари, е вдъхновен от действителен случай, определян като най-големия лов на съкровища в света. Жанрът е екшън-трилър и проследява работата на малобройна група музейни работници и експерти по история на изкуството, пратени в Европа лично от US президента Рузвелт с мисия да спасяват от нацистите шедьоври и да ги възстановяват на законните им собственици. Джордж Клуни изпълнява една от главните роли, режисира и е съавтор на сценария със съдружника си Грант Хеслов, с когото, като продуценти, взеха тазгодишния "Оскар" за филма на годината "Арго", заедно с Бен Афлек. Сега обаче не успяха да подготвят премиерата навреме за сезона на наградите и премиерната дата е преместена чак през февруари. В актьорския екип са още Мат Деймън (заменил Даниел Крейг), Бил Мъри, Джон Гудман, Хю Боневил ("Имението Даунтън"), участват още носителите на "Оскар" Кейт Бланшет и Жан Дюжарден, дори нашият Захари Бахаров. Колкото до истинските Monuments Men, близо 350 мъже и жени от 13 националности, тяхната дейност е документирана в книгата The Monuments Men: Allied Heroes, Nazi Thieves and the Greatest Treasure Hunt in History от Робърт Едсъл, който ръководи и фондация с такова име с цел опазване на културни паметници и произведения на изкуството в зони с военни конфликти.


text: CHI Residences 138 е предпочитан както от пътуващите по работа така и от туристите заради качествения и удобен престой, който предлага квартал разглеждане на забележителности, ресторанти, пазаруване на Хонконг. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. CHI Residences 138 прави всичко възможно гостите да се почувстват удобно. Затова хотелът предоставя най-добрите услуги и удобства. Докато са отседнали в този чудесен хотел, гостите могат да се насладят на портиер, пералня, сейф, съоръжения за инвалиди, допускат се домашни любимци. Гостите на хотела могат да изберат една от 52 стаи, в които се усеща атмосферата на спокойствие и хармония. През деня можете да се насладите на отпускащата атмосфера благодарение на масаж, фитнес зала. С перфектното си местоположение и несравними удобства, CHI Residences 138 е един чудесен избор в много отношения.


text: Поредица „Дискусионни материали“ – Стопанска история Вече повече от десет години БНБ поддържа поредицата „Дискусионни материали“, която представя резултати от изследвания по макроикономика и финанси и по стопанска история. Материалите се подбират и се оценяват от назначения от УС на БНБ Редакционен съвет на поредицата. Предлаганите материали трябва да отговарят на одобрените от Редакционния съвет изисквания за представяне на ръкописи.


text: През есента В. Търново ще има отбор в Северозападната В група, който ще влезе в нея с лиценза на Ботев Дебелец. Това стана ясно по време на проведената вчера среща на кмета Даниел Панов с директора на школата на Етър 1924 Сашо Ангелов, спортно- техническия шеф на клуба Стефан Атанасов и треньорите Борислав Евтимов, Георги Георгиев, Емил Георгиев, Марин Стефанов и Николай Катъров. „Новият клуб ще се казва Етър Велико Търново и в момента юристите работят по сливането му с Ботев. До началото на следващия сезон всичко от гледна точка на юридическа изправност, организация и обезпечаване ще бъде приключено. Така стартът ще е в добри условия и не би трябвало да има проблеми", каза председателят на Зоналния съвет на БФС във В. Търново- Георги Велинов. На срещата Сашо Ангелов предложи новият отбор да разчита предимно на местни кадри, на възраст най- много до 23 години, което бе прието от присъстващите. Други цели пред новия Етър са стабилизиране на школата и изграждане на база, като с последното се ангажира Общината. На срещата кметът Даниел Панов гарантира още, че новият клуб ще бъде обезпечен финансово и ще може да се развива нормално и да преследва по- високи цели, а много скоро ще разполага и с хубави терени.


text: Как да започнете собствен, самостоятелен, най-често надомен бизнес, за да работите изцяло за себе си (а не за работодатели, посредници или прекупвачи) като по този начин увеличите своите доходи до 2 – 5 пъти!? Никой работещ на заплата за някой друг не е забогатял (освен рушветчиите и престъпниците). Хиляди хора от десетилетия обаче работят по договор в огромни заводи, учреждение, предприятия или частни фирми, в които друг определя правилата на играта, преди всичко в свой интерес. Фотоизточник: images.google И точно тези хора нямат никаква представа по кой път да поемат и как изобщо да се справят с изцяло самостоятелната дейност, която иначе може да им осигури до 2 – 5 пъти по-високи доходи от обикновената заплата. Но също много хора вече разбират, че такава ситуация е порочна и значително намалява възможностите им за изява и реализация. Ето защо Ви предлагам да обмислите КАК ДА ЗАПОЧНЕТЕ СОБСТВЕН ПЕЧЕЛИВШ НАДОМЕН БИЗНЕС, като така си осигурите стабилни, гарантирани и независими доходи и никога повече да не зависите от уволнения, съкращения, капризи на бездарни началници, шуро-баджанащина и всякакви други от този род.


text: Бразилия е най-голямата държава в Южна Америка и петата по големина в света. Бразилия е бивша португалска колония, която получава независимост в началото на 19ти век, но до ден днешен запазва добри отношения с Португалия. През последните няколко десетилетия бразилската икономика бележи изключително бързо развитие. В Бразилия са открити залежи на петрол и на други важни природни ресурси, които носят голямо предимство на икономиката й. Най-известната стока, която Бразилия изнася е кафето, като тя е най-големият кафе производител в света. Бразилският климат е изключително разнообразен, вариращ от екваториален до умерен и субтропичен в южните части на страната. Навсякъде в Бразилия влажността е голяма, което е нещо обичайно предвид факта, че голяма част от територията на Бразилия и е заета от тропически гори. Северната част на страната е изцяло заета от река Амазонка и Амазонската джунгла. Бразилия е предпочитана дестинация за почивка сред останалите държави в Южна Америка. Бразилия и известна по света със своите спортни постижения – главно във футбола, но и във волейбола. През 2014 г. ще се проведе Световното първенство по футбол – уникално събитие, очаквано над 60 години от бразилците. Световното първенство несъмнено ще доведе в страна голям брой туристи, които освен да гледат световното ще отидат и за почивка в Бразилия. В цялата страна текат ремонтни дейности по обновяване на инфраструктурата и улеснение на пътуването през страната. Несъмнено най-известният бразилски град е Рио де Жанейро. В него са събрани много световни туристически забележителности. В Рио де Жанейро се намира най–известният стадион в света – Маракана. Почти всяка почивка в Рио включва обиколка на стадиона, но ако се разходите малко из града е сигурно, че ще откриете местни екскурзоводи, които могат да ви организират посещение на футболна среща на Маракана. Голяма част от туристите идват в Рио, заради ежегодния и световноизвестен Карнавал в Рио де Жанейро. По това време на годината градът е препълнен с туристи, навсякъде по улиците има хора и от всеки ъгъл се чуват самба ритми. Определено, това не е най-подходящия момент от годината, ако искате да се отдадете на почивка в Рио де Жанейро! В Рио се намира и най–известният плаж в света – Копакабана. Копакабана е около 4 километра брегова линия, близо до центъра на града и изключително посещавано място от туристите. През нощта избягвайте да ходите по плажа, особено по самия бряг. Плажът е около стотина метра широк, а по него вечер се събират местни престъпници, джебчии и други. Мястото е неосветено и това го прави изключително опасно за чужденците. Като цяло, винаги бъдете нащрек в Рио, особено нощем. Ако сте в Бразилия заради забавления и нощен живот, то се насочете към почивка в Салвадор. Салвадор е най-големия град по североизточното крайбрежие на Бразилия. Известен е с местния карнавал по улиците, както и с прекрасните си плажове. Градът е известен сред бразилците и чужденците като „Градът на щастието”. Тук ще откриете голямо разнообразие от хотели и заведения и определено няма да скучаете! В Южна Бразилия се намира един от най-впечатляващите водопади – Водопадите Игуасу. Намират се на границата между Бразилия и Аржентина, като местните екскурзоводи предлагат посещение на водопадите и от двете страни на границата. Водопадите са изключително живописни, особено през дъждовния сезон, когато реките Игуасу и Парана са най–пълноводни. Официалната валута в Бразилия е Бразилски реал. Може да обмените валута в хотела и летището, но курсът често е неизгоден. Най-добре е да обменяте пари в обменни бюра. В Бразилия може да платите почти навсякъде и с кредитна карта, но много търговци биха ви направили сериозна отстъпка ако има кажете, че ще платите в брой. Имайте предвид, че еврото не е разпространена валута в Бразилия, така че се запасете с щатски долари. В Бразилия не е възприето да оставяте бакшиш. Обикновено, в ресторантите към сметката е добавена такса за обслужване в размер на 10%. Ако към вашата сметка не е посочено такова нещо не се притеснявайте да не оставите бакшиш. Официалният език в Бразилия е португалски. Бразилците почти не говорят друг език - нито испански, нито английски. Дори в хотелите рядко ще откриете хора, говорещи английски език. Електиречското напрежение (и съответно контактите) зависят в кой щат в Бразилия се намирате. В едни напрежението e 110V, а в други - 240V. Най-добре е да пътувате с адаптер и универсален накрайник. При покупка на елктроуреди от Бразилия се уверете, че работят с напрежение от 240V. Часовата разлика между Бразилия и България отново зависи от това, в кой щат сте на почивка. Западните щати на Бразилия са на -6 часа от България, а Източните (включително Рио де Жанейро и Сао Пауло) часовата разлика е -5 часа. В Бразилия има лятно часово време, което също трябва да бъде взето под внимание. Последвайте ни и във Facebook: Затвори


text: Батман Игри Филмът бестселър за Батман е причина за възраждането на многобройни приключения в игрите. Вие може да контролирате Брус Уейн в ролята на Черния рицар и да се сражавате срещу дявола в нашите игри с Батман, включващи множество предизвикателства и злодеи. В някои игри дори се появява класическия близък приятел Робин, който ви помага да победите Жокера, Пингвина и други противници от град Готъм. Когато играете нашите игри за Рицаря с качулката, вие ще имате достъп до прочутия колан с инструменти и оръжия, в това число бат-нинджата. Освен битките с врагове и използването на бат-качулката, вие ще можете да карате различни бат-коли! Някои от нашите игри с Батман отразяват различни епохи от сагата за Рицаря с качулката, като ви дават възможност да избирате различни бат-костюми. Вие може да излезете срещу новите врагове на Батман, като мистър Фрийз и дори да карате новия Бат-под мотор! Контролирайте 3D и 2D престъпленията, преминавайки през нивата и побеждавайки враговете, изпречващи се на пътя на Черния рицар. С тези предизвикателства вие направо ще влезете в кожата на Брус Уейн!


text: Антиох IV Епифан Антиох IV Епифан („Прочут“, гр. Αντίοχος Επιφανής, род. 215; †163 г. пр. Хр.), нарекъл се също и ΘΕΟΣ ΕΠΙΦΑΝΗΣ, (Theos Epiphanes - "Божествено Въплъщение"), е сирийски цар от династията на Селевкидите. Антиох IV е син на Антиох III Велики и Лаодика III. След битката при Магнезия (190 г. пр. Хр.), в която баща му Антиох III бил победен от римляните, синът му Антиох е бил взет в плен и е живял 14 години в Рим, преди римския сенат да му даде съгласието си да стане цар. Времето на неговото царуване било от 175 до 163 г. пр. Хр.. След смъртта на брат му Селевк IV Филопатор през 175 г. пр.н.е. той е допуснат да управлява преди племенника си Деметрий I Сотер със съгласието на Рим. Антиох IV се опитвал да реформира армията по римски образец и да възроди силата на Александровото царство, но бил запомнен повече със своята жестокост и ексцентрични прояви, отколкото с качествата му на държавник и военачалник. Заради това неговите съвременници го нарекли с прозвището Epimenes, т.е. "безумния". Антиох IV води войни с Птолемеев Египет (Шеста сирийска война, 169/8 пр.н.е.); атакувайки превантивно през 170 г. пр. Хр. той пленява Птолемей VI, но страхувайки се от реакцията на Рим той оставя Птолемей VI на трона, без да успее да контролира политиката на Египет. През 168 г. пр. Хр. Антиох IV напада втори път и почти превзема Делтата на Нил, но е спрян от римския пратеник Гай Попилий Ленат, който му връчва ултиматум. Пред заплахата от война с Рим Антиох IV сключва примирие и се оттегля. През управлението си Антиох IV забранява юдаизма. Политиката му е съпроводена с множество репресии, гонения и показни светотатства, като например заколване на свиня в Йерусалимския храм, превърнат в храм на Зевс. През 168/7 пр.н.е. в Йерусалим избухва бунт против налаганата от Антиох IV насилствена елинизация на евреите. След 165 пр.н.е. той се бори с голяма жестокост срещу въстаналите Макавеи в Юдея. През последните си години Антиох IV е принуден да воюва срещу армиите на Партия, нападащи източните граници, но в 164/3 пр.н.е. умира по време на похода. Наследен е от малолетния си син Антиох V Евпатор. Антиох IV след възкачването си се жени за сестра си Лаодика IV, преди това жена на брат му Селевк IV. Има дъщери: Лаодика VI, Лаодика (съпруга на Митридат III) и синове: Антиох V Евпатор и Александър I Балас (самозванец или нелигитимен).


text: След като на 11.11.11 не се случи краят на света, авторите на апокалиптични прогнози се сетиха, че идната 2012 година е високосна, а това е знак за много опасни неща, които ни дебнат иззад всеки ъгъл. Според астролози високосната 2012-а ще е много сложна година, ще изисква от нас висока бдителност и голяма отговорност - ще трябва да премерваме всяка дума и всяко действие, тъй като тези 12 месеца полагат основата на следващия 4-годишен период. Годината е „особена", защото един-единствен излишен ден променя цялата привична реалност. С високосната година са свързани много поверия, знаци и суеверия. Тя плаши и предизвиква любопитство, възбужда въображението и обикновено се асоциира с „черния" петък, 13-и. Както винаги има и такива, които са на точно обратното мнение: че високосните години са най-щастливите. И до днес няма точни доказателства, които да подкрепят на 100 процента едната или другата теория. Ето и най-популярните „знаци", с които се свързва лошият сценарий за високосната година. Знак 1: Не трябва да се жениш във високосна година Суеверието внушава, че сключеният във високосна година брак е нещастен - или бързо се разпада, или някой от съпрузите овдовява рано, или пък младоженците започват да се карат още след венчавката и да си изневеряват. Статистическо потвърждение на това поверие няма. Сключените във високосна година бракове се разпадат нито по-често, нито по-рядко от женитбите в нормална година от 365 дни. Този знак може да сравни и с „щастливите" за брак дати 07.07.07., 08.08.08., 09.09.09., 10.10.10. Пресни са и брачните факти от 11.11.11., когато стотици двойки у нас и хиляди по света се изтрепаха да се вричат във вечна вярност на тази сакрална дата. Междувременно много от щастливо бракосъчетаните на предишните „щастливи" числа вече са щастливо разведени. Проверка в статистиката на разводите сочи, че и венчаните на такива дати се разделят толкова често, колкото и двойките, подписали на обикновена дата. Знак 2: Хората умират по-често Твърди се, че по време на високосна година рязко се повишава смъртността. И за това твърдение обаче няма фактическо потвърждение. Просто, както и с петък, 13-е на случващите се нещастия през високосната година се обръща повече внимание и то точно заради лошата слава. Всеки, ако поиска, може да си припомни, че през еди коя си високосна година е преживял много нещастия и е загубил близки хора, познати, съседи... Което обаче не означава, че такива нещастия не са връхлитали него или други хора през „обикновените" години. Знак 3: Природата се бунтува Смята се, че във високосна година се случват големи природни катаклизми и бедствия. И затова отново са виновни суеверията. Има един стар български лаф „без хляб мога, без клюка - не". Още по-голям е апетитът към страховитите прогнози - напоследък направо се превърнаха в индустрия, в която участват не само „четците" на Нострадамус, астролозите и врачките, но и дори учените - космолози и дажи финансисти и икономисти. Ето, 2011 година очевидно не е високосна, както и предишната, а колко стихии удариха планетата... Само многострадална Япония да вземем е достатъчно. Между другото, древните маи, без и сами да подозират, наляха гориво в огъня на апокалиптиците - Напомниха го и „оптимистите", които се противиха на „песимистите", които до онзи ден твърдяха с почти 100 процента сигурност, че апокалипсисът ще настъпи в 11 часа на 11 ноември 2011 година. Сега го чакаме да дойде на 12.12.12. Прието е да се вярва, че всяка високосна година е белязана от разнородни катастрофи, катаклизми и трагедии. Много популярни „социолози" дават за пример „изследвания", според които в годината, която има един ден отгоре, падат повече самолети, има повече терористични актове, случват се повече стихийни бедствия. В този хор се включват и историци, които припомнят, че Русия войната с Наполеон например е избухнала във високосната 1812 година, но пък пропускат, че Втората световна война избухва в „обикновената" 1941 година, както и най-големият терористичен акт в САЩ - черният 11 септември през „конвенционалната" 2001 година. Само от 2011 година има стотици примери за епохални катастрофи и бедствия, а тя дори не е високосна. Подобни примери в полза на едната и на другата версия могат да се привеждат до безкрайност, а изводът е един: бедите и трагедиите не зависят от „високосността" на годината. Знак 4: Нищо не трябва да променяш Поверията казват, че всяка промяна, направена през високосна година, е безперспективна и погубваща. И съветват да не си сменяме работата, местожителството, дори цвета на косата. Също според суеверията, не бива да се развеждаме и даже да си сменяме партньора, колкото и непоносими да са несходствата в характерите. Отново няма обективна обосновка на този „знак", но суеверието си е суеверие. Ако на старата работа не те устройва заплатата, а ти предлагат нова и перспективна, да се откажеш ли и да чакаш да дойде 2013-а? Едва ли това е най-добрият ход. Знак 5: Не се започва нищо ново Има поверие, че във високосна година не трябва да започваш нов бизнес, да строиш къща, да правиш големи покупки и да влагаш пари в нещо по-мащабно. От гледна точка на астрологията този знак е оправдан, тъй като високосната година започва четиригодишен цикъл и ако подходите към начинанието си безотговорно, то започнатото от вас голямо дело просто ще се провали, повличайки след себе си други неприятности: липса на пари, проблеми с нервите и оттам - със здравето, конфликти с околните заради вашите грешки и заради това, че неразумно и неправилно сте си вложили парите. И всички тези проблеми ще се влачат до следващата високосна година. Затова може би е редно да се вслушаме в това поверие, поне дотолкова, че при всяко начинание „седем пъти да мерим, преди да отрежем". Трябва да се пресметнат и анализират всички възможни рискове, да се набележат пътища за отстъпление и да се създаде „стабилизационен фонд", който ще ни помогне при допусната грешка да излезем от положение с възможно най-малко загуби. Впрочем, изброените действия трябва да се правят винаги, не само във високосна година. Знак 6: Не се берат гъби Това е най-старото суеверие в този списък и вероятно единственото, зад което стоят и реални обяснения. Не че и през „обикновените" години в сезона на гъбите не се пълнят болниците от пишман гъбари, но за въпросното поверие има и разумни доводи. Първо, съществува вярване, че веднъж на всеки 4 години гъбите се възраждат и затова много от ядивните стават отровни. Но ако трябва да говорим за реалности, гъбите имат способност да попиват всички химически вещества, с които се наторяват почвите, ръсят се насажденията или се залагат отрови за хищни животни. Вярва се още, че освен тези външни отрови, гъбите попиват и злобата, проклятията и гнева, който се изтръгват от недрата на човешката душа по време на магически и вещерски обреди. Факт е обаче, че гъбите не са се зародили на земята едновременно - в една година (още по-малко във високосна), нито пък тайните обреди се провеждат на всички полянки по всички гори по света. Така че това поверие да го сложим в кошницата със суеверията и за всеки случай да не берем гъби, ако не ги познаваме. Знак 7: Бременните не се подстригват Не е ясно откъде изобщо се е взело това суеверие, но е сигурно, че то обикаля от стари времена и то само по себе си, а не свързано със високосна година. Чувала го е всяка бременна жена: че не бива да се подстригва, защото така скъсява живота на бебето. Има и друга версия на това поверие, която казва, че ако „трудна" жена във високосна година дори само леко си подреже косата, ще роди не много умно дете. Не се знае каква причина е породила това вярване, но ако приемем, че е истина, то майките на всички нобелисти явно нито веднъж за 9 месеца не са влизали във фризьорски салон. Но и за това суеверие, както и за изброените преди него, а и за края на света (който НE настъпи в петък, 11 ноември, въпреки всички „ясни знаци" и цифрови комбинации) астролози и прочее -ози са категорични, че колкото повече вярваш в някое лошо предзнаменование, толкова по-възможно правиш то да ти се случи. Дори според астрологията високосната година е особена заради броя на дните и заради това, че слага начало на 4-годишен цикъл, а не защото 366 дни в годината е някакво ключово знамение. Освен това има доказателства и затова, че да се родиш във високосна година изобщо не е лош знак, а напротив - носи доста късмет. Високосни бебета са Владимир Путин, Мел Гибсън, Сандра Бълок, Кристина Агилера, Скарлет Йохансон и още куп звездни, известни, влиятелни и богати представители на човечеството. Върви разправяй, че високосната година не носи радости, пари и успех...


text: Искате ли да увеличите ефективността на своя онлайн бизнес? А продажбите!? Също, искате ли да знаете кои рекламни модели и канали са с най-добра възвращаемост? Като партньор на Interactive Seminars и следващия семинар "Успешни онлайн търговци!", ние от хостинг компания СуперХостинг.БГ предоставяме 2 безплатни пропуска на нашите клиенти. Вижте как!? Следващото от „Най-готините БГ уеб събития“ е в отговор на ръста на стоките, търгувани онлайн, който тепърва ще отбелязва своите най-големи стойности. А това не е ли най-доброто за вас - онлайн търговците?! Единствено от вас зависи да грабнете по-голям дял! Ако се питате: Ако сте настоящ или бъдещ онлайн търговец ... Ако имате нюх как да продавате, но не знаете от къде да започнете online ... Ако искате да достигнете до целевата си аудитория и да повишите продажбите си ... Ако искате да разберете повече за добрите практики online от доказани български експерти в областта ... Накратко, ако искате да сте успешен онлайн търговец ... Това е точното място! - Как да продавате повече онлайн! - Кои инструменти да използвате за популяризация! - Как да оптимизирате сайта си за търсачките! - Как социалният и афилиейт маркетингът продават! - Много други съвети за онлайн маркетинга и рекламата ... Кога: 31 май 2012 г., 09:00 часа. Къде: Интерпред, София, бул. „Драган Цанков“ 36 (виж карта). с въпрос или въпроси към лекторите на "Успешни онлайн търговци!" За да бъде най-честно и безпристрастно, с организаторите на семинара ще изберем чрез томбола 2-та печеливши коментара. Техните автори ще получат абсолютно безплатно пропуск за събитието и разбира се, отговори на техните въпроси по време на дискусията с лекторите в края на семинара. Определено вярваме, че ще научите как или ще развиете умението си да продавате повече и да бъдете успешни онлайн търговци, така че очакваме да питате и питате ... Успех! А за всички, които няма да са сред късметлиите и да спечелят безплатен пропуск, предоставяме допълнителна възможност: Регистрирайте се за семинара и вземете 20% отстъпка с промо код superhosting. Ще ви помолим да посочите вашите имена и актуален e-mail във формата за коментари, за да може да се свържем с вас. Допълнителна информация за следващото от поредицата „Най-готините БГ уеб събития“ можете да намерите на посочените по-долу адреси: - "Успешни онлайн търговци!" – За семинара - "Успешни онлайн търговци!" – Лектори - "Успешни онлайн търговци!" - Регистрация Информация за печелившите, както и още много полезни и актуални теми за вашия Интернет бизнес, можете да получите като се абонирате за нашия блог, посещавате нашите фен страници във Facebook и Google +, както и ако ни следите в Twitter.


text: Най-голямата турска звезда в последно време – Берен Саат, хвърли бомба в медиите на южната ни съседка. Тя обяви официално, че има връзка с популярния певец Кенан Догулу. Двамата въртели любов от около два месеца. Преди това младата актриса от „Забраненият плод“ и „Пепел от рози“ беше сгодена за френския фотограф Сезар. На Бихтер явно й харесва да сменя обекта на чувствата си и затова без много колебания е зарязала годеника си, който живееше с нея в огромното й имение край Босфора. В момента актрисата лети на крилете на щастието с Кенан, който е не по-малко обичан от турската публика. Че между двете знаменитости прехвърчат искри, беше заподозряно още в края на февруари, когато Берен отпразнува 28-ия си рожден ден. Тогава обаче красавицата отказа да коментира слуховете и продължи да поддържа версията, че е със Сезар. Вероятно тя е искала първо да скъса с французина и след това да признае, че е започнала авантюра с турския певец. Любовта на Берен и Кенан пламнала на парти в луксозен хотел в Истанбул, флиртът продължил цяла вечер. Няколко дни по-късно папараците ги засекли на романтична вечеря в рибен ресторант на Каракьой. Мениджърът на Догулу потвърди за връзката пред турски телевизионен канал. „За пръв път виждам Кенан толкова щастлив. С Берен си подхождат и са много влюбени„, заяви импресариото. Двете звезди вече живеят заедно във вилата на певеца в Аджаркент, където имат къщи и други представители на турския хайлайф. Очевидно намеренията на изпълнителя са сериозни, тъй като той дори е запознал Берен с родителите си. Наскоро любимката на публиката изненада почитателите си с още една новина. Тя заяви, че смята да се отдаде на дълга почивка, след като заснеме финалния епизод на излъчвания и у нас сериал „Пепел от рози“. Актрисата допълни, че се чувства свръхнатоварена и не ще и да чува за снимки поне в близката половин година. За да релаксира пълноценно, без да я атакуват журналисти и фенове, красавицата е решила да замине чак за Америка. Най-скъпоплатената турска актриса обаче няма да е сама в Щатите. С нея ще отпътува и любимият й Кенан Догулу. В южната ни съседка се мълви, че влюбените знаменитости скоро са си купили къща в Лос Анджелис, където ще отседнат по време на задокеанския си престой. ВИЖ ВИДЕОТО:


text: Каква е разликата между „нация” и „народ” и защо патриотизмът е нещо много по-важно от човешката слабост да харесваш своето повече от чуждото. На тези въпроси се спира в коментара си Андрей Райчев. По повод 3-ти март Преди 30 вече години завърших и започнах работа в столичен вестник. Между другото, постъпих в един и същи ден и в една и съща стая с Велизар Енчев. А комсомолски секретар ми беше Петьо Блъсков. А когато ме уволниха след 6 месеца, на мое място назначиха Валери Найденов. Но няма да го удрям на мемоари, а само ви присещам, колко провинциално миниатюрен е слоят хора, които десетилетия назад (пък и десетилетия занапред, да сме живи и здрави) пишат, коментират, формират мнения и въобще се суетят около политиката. Авторът Та тогава, в този вестник, като най-млад и несъществен, веднага ме назначиха да отговарям за текстовете за юбилеите, които се смятаха за най-тъпите текстове, главно защото никой почти не ги четеше. Забележителна беше и думата, с която се обозначаваше тази ми излишна дейност: Ние "отразявахме" юбилеите, в смисъл 6-ти септември, 9-ти септември, 1-ви май и прочие. А какво да му отразиш на един юбилей; той самият е отражение. И ето че оня ден, след толкова години, ме споходи внезапното желание да отразя 3-ти март! Да не бъркаме „нация” с „етнос” Участвах в една симпатична инициатива на просветното министерство: трябваше да говоря за Родината на деца от 7-ма гимназия в София. Между другото да вметна - великолепни същества, умни, красиви, събудени... Опитах са да им кажа най-важното, според мен. "Нация" е нещо много по-различно от "етнос". Етнос, народ, значи общ произход, кръвна връзка. "Нация" е изкуствено конструирана гледна точка и това е гледище на свободата и равенството. Тази гледна точка е изнамерена в края на 18-ти и началото на 19-ти век във Франция. "Ние, казват Сайес Робеспиер, Барас, а по-късно и Наполеон, не сме повече аристократи, буржоа и селяни. Не сме и католици и протестанти. Ние сме французи". Т.е. - хора, равни по естество и свободни в избора на общото си бъдеще. Това е велика идея, изгряла и за нас, българите, половин век по-късно. Да се чувстваш българин не "по кръв", а по нация, значи да се мислиш за равен на останалите. И заедно да тръгнете накъдето сте решили, а не накъдето някой някога ви е предписал. Но не защото Крум е пил от Никифорова кратуна, или друг звероподобен цар от Кумански произход избил хиляди ромеи и латини. Не че (най-често измисляните) герои са нещо излишно; но те са не повече от мебели в музея на общия ни произход. Национализмът – менте на родолюбието Идеята за равенство - само на хартия? Идеята за равенство - само на хартия? Така че патриотизмът е нещо много по-важно от човешката слабост да харесваш своето повече от чуждото. То е съзнателно споделена съдба с други хора, равни на теб. От която тънкост прораства и ментето на родолюбието: национализмът. При който свободата и равенството се приплъзват и биват заместени с доминация и превъзходство. Било то над роми, турци, евреи, славяни - все тая... Тогава, за да се чувстваш свободен, трябва да си господар на някого, а за да бъдеш пълноценен - трябва да виждаш някого като по-долен. Такива работи си говорихме с децата, но забравих да им кажа нещо за нашите български турци. Не е лесно да си турчин в страна, където националният празник се състои в честване на освобождението от турците. От мнозинството се изисква политическа деликатност, каквато впрочем е проявил още Васил Левски. Но и за друго трябва да се сетим. Когато нашите турци гласуват за ДПС, то не е защото са примитивни, изостанали или жертва на мит. То е точно защото това Движение е инструментът, който ги направи равни на нас и свободни да определят живота си за в бъдеще. Т.е. - направи ги част от нашата нация. Не народност, не етнос. Нация. Честит Трети март!


text: Бентос от Уикипедия, свободната енциклопедия - Растителният бентос — наричан още фитобентос, е представен от бактерии, водорасли, вторичноводни растения, достига дълбочина до границата на вечния мрак. - Животинският бентос — наричан още зообентос, се състои от прикрепени и свободноживеещи организми. Богатството и видовият състав на бентосите се променя с дълбочината, характера на дъното и т.н. Има важно значение за живота във водните басейни като централно звено от трофичната верига.


text: Mangosteen Resort & Ayurveda Spa е благоприятно място за почивка и отмора след напрегнат ден, добре разположен в семейно забавление, плажове, романтика зона на град Пукет. Оттук гостите имат лесен достъп до всичко, което този оживен град може да предложи. Хотелът предоставя също лесен достъп до безбройните градски забележителности и атракции като Музей Сийшел, Плаж на приятелството, Плаж Рауай. Mangosteen Resort & Ayurveda Spa предлага безупречно обслужване и необходимите удобства, за да удовлетвори гостите си. Wi-Fi връзка в общите части, салон, румсървиз, бар, гледане на деца са само част от нещата, които отличават Mangosteen Resort & Ayurveda Spa от останалите хотели в града. Влизайки в една от 41 уютни стаи, ще забравите за ежедневния стрес с помощта на удобства и съоръжения като халати, сателитна/кабелна телевизия, балкон/тераса, дъска за гладене, сейф в стаята. Пълният списък от съоръжения за отдих е достъпен в хотела и включва гореща вана, парна баня, фитнес зала, спа, открит басейн. Mangosteen Resort & Ayurveda Spa е добър избор за всички посетители на Пукет, защото предлага спокойствие и безпроблемен престой. There is a compulsory gala dinner on December 31, 2014. The rates are as follows: Children 0-4 years: free of charge Children 4-12 years: THB 2,250 net Guests over 12 years: THB 4,500 net


text: Апаратура, закупена с дарения от Благотворителната инициатива "Българската Коледа" – Кампания 2012/2013 ще връчат представители на администрацията на Президентството утре, 19 ноември, в УМБАЛ "Свети георги". Това съобщиха от лечебното заведение. Техниката е предназначена за Клиниката по ранна рехабилитация и физикална медицина към болницата. Със събраните средства са закупени апарат за робот-асистирана локомоторна терапия – тренажор за раздвижване, биофийдбак система – ЕМГ, тренажор с електронно управление за лечение на спастични състояния чрез електро-механотерапия с обратна връзка (тип велоергометър), вестибулаторна система и педобарографска платформа. В клиниката се лекуват малчугани от цялата страна. Тъй като основна цел на кампанията "Българската Коледа" е да се помага за лечението на болни деца, освен апаратурата Президенството е поканило и художници от фондация Easy Art, които ще украсят с рисунки стените на болничните стаи, обясниха от лечебното заведение. Децата, чието лечение се подпомага от "Българската Коледа”, се определят съвместно от Българската педиатрична асоциация, Асоциацията по неонатология, Министерството на здравеопазването и организаторите на благотворителната инициатива. Решенията за отпускане на средства и за закупуване на медицинска апаратура се вземат с подписването на тристранен протокол от представители на Президентската администрация, Нова телевизия и Българската национална телевизия. Кампанията се осъществява с медийното партньорство на вестник "24 часа", bTV Media Group, Българско национално радио, БГ Радио, Дарик Радио, вестник "Преса", вестник "Стандарт", вестник "Труд", Радио "Фокус" и TV7."Българската Коледа” е благотворителна инициатива под патронажа на Президента на България, която набира средства за лечението на болни български деца.


text: ЛУДА КОНКУРЕНЦИЯ НА ВТОРО КЛАСИРАНЕ Петима се борят за място в гимназия Втора английска най-желана, елитните училища са пълни Ученици проверяват резултатите си. Мила Мишева | 27.06.2013 Петима ще се борят за място в софийско училище след прием в седми клас. 579 кандидат-гимназисти са орязани след първото класиране, което бе обявено вчера. Останалите свободни места пък са 110, за които седмокласниците ще се състезават на второ класиране. Възможно е обаче да се освободят още свободни места, след като стане ясен приемът в училищата към културното министерство и в частните школа. Местата в елитните гимназии обаче се напълниха от раз още на първо класиране. Във всички софийски училищаса приети общо 6740 ученици Най-желаното школо пък е Втора английска гимназия „Томас Джеферсън”. В нея са поискали да учат 11 898 кандидат-гимназисти. Втората най-желана гимназия пък е Испанската - с 1957 желания, а на трето място в класацията е Националната търговско-банкова гимназия. Тазгодишният бал е скочил във всички елитни училища. Повишението е между няколко стотни до единица. Очакваше се балът да се повишизаради по-малкото места в профилираните паралелки и заради по-добрите резултати на националното външно оценяване след седми клас по български език”, обясни шефката на столичния просветен инспекторат Ваня Кастрева. За поредна година летвата за прием е най-висока в 91-ва немска езикова гимназия „Проф. д-р Константин Гълъбов”. Там минималният бал за момчета е 34, 610, а за момичетата – 35,084. На второ място е Софийската математическа гимназияс минимален бал 34, 445. След това в класацията се нарежда 73-то СОУ с 33,914. На четвърта позиция е Първа английска гимназия с минимален бал 33,392. Тази година Испанската гимназия се изравнява с Втора английска. И в двете училища се е влизало с бал не по-нисък от 32,928. На седма позиция е Френската гимназия, а на осма 35-о СОУ. Националната търговско-банкова гимназия (НТБГ) обаче пада с две места надолу, изместена от 22-ро СОУ. Там е и най-големият скок в минималните балове – с над единица до 31,244. На последните места в челната десетка са 133-то СОУ и НТБГ. С най-нисък бал от 18,402 пък са приети седмокласниците в Професионалната гимназия по механоелектроника „Никола Вапцаров”. Момичето с най-висок успех се казва Филипа Топалова, тя е ученичка от 49-о СОУ и е приета в немската гимназия с бал от 35,964. Тази година обаче няма пълни отличници и нито един седмокласник не е с максималния бал – 36. Родители и ученици могат да проверят къде е класирано детето им както на сайта на Министерството на образованието, така и на списъците в училищата гнезда. МИНИМАЛНИ БАЛОВЕ В СОФИЯ УЧИЛИЩЕ БАЛ 91 НЕГ 34,610СМГ 34,44573 СОУ 33,914I АЕГ 33,392164 ИЕГ 32,928II AEГ 32,9289 ФЕГ 32,37835 СОУ 31,39022 СОУ 31,244133 СОУ 30,804НТБГ 30,483НФСГ 30,184 Седмокласници избрали по 111 школа Закриват паралелки за алкохол 19 паралелки се закриват след първо класиране в столицата, като 10 от тях са профилирани, а 9 - професионални. Сред тях е паралелката за производство на безалкохолни и алкохолни напитки в Професионалната гимназия по хранителновкусови технологии. Едва 4-ма седмокласници са пожелали да учат тази специалност. Закрити са още паралелки по предприемачество, графичен дизайн, автотранспортна техника и др. В някои училища като 33-то СОУ и 140-о СОУ са орязани и чуждоезикови паралелки с френски и английски език. С орязан прием са школата 93-то СОУ, 55-о СОУ, 101-во СОУ, 35-о СОУ, 125-о СОУ и др. В сравнение с миналата година обаче закритите паралелки са с десет по-малко. Година по-рано след първо класиране бяха орязани 29 паралелки. Пет водки удрят тийнейджърите под кръста Поне веднъж месечно 20 на сто от учениците пият по 5 водки на екс по време на купон, а продължителното пиене удря под кръста, сочи изследване.Експертите са категорични, че алкохолът е много по-вреден за тийнейджърите, отколкото за възрастните, защото организмът им се намира в непрекъснат растеж. Лекарите разделят уврежданията от алкохола при младежите на две групи: краткотрайни и дълготрайни. Към първия тип спадат смущения в зрението, слуха и координацията, изкривени възприятия и неправилно разсъждение, смятат лекарите. Продължителното пиене уврежда тежко черния дроб и поразява клетките на половите жлези, алармират медиците. В Пловдив напират за митничари Ели КрумоваКандидатствалите след 7-ми клас ученици напират да стават митничари и данъчни. Това става ясно от изнесените вчера резултати от първото класиране за елитните гимназии в Пловдив. В общо три специалности в Националната търговска гимназия в Пловдив децата са изкарали бал над 35. Водеща сред тях е “Митническа и данъчна администрация”, в която най-високият резултат е постигнат от момиче – 35,543. В същата специалност най-ниският бал е 31,865. С бал над 35 водят също специалностите “Банково дело” и “Оперативно счетоводство” в същата гимназия. Това съобщи началникът на РИО-Пловдив инж. Иванка Киркова. С най-висок бал обаче се приемат учениците след 7-ми клас в ОМГ “Академик Кирил Попов” в Пловдив в специалността “Математика с английски” – 35, 960, постигнат от момче. Момиче в същата специалност е изкарало 35,909. Второто място се дели от двете езикови гимназии под тепетата – “Пловдив” и “Иван Вазов” – 35,818, получен от момичета. Първите им желания са паралелка с английски за ЕГ “Пловдив” и с немски за “Иван Вазов”. На трето място по бал е отново специалност в Математическата гимназия.


text: ||Сивостен :: Мариновани пържоли с картофи и гъби на фурна (статия) - Гъби, Кулинария, Пържоли, Рецепти, Свинско месо |Нямат брой рецептите за пържоли. Всеки от нас има свой вкус и начин да ги приготвя. Естествено, голямата разлика между различните варианти за приготовление идва най-вече от марината - била тя суха или не толкова суха. В първия случай, тя съдържа само насипни подправки, като най-елементарната такава без съмнение е онази с черен пипер и сол (подходяща за крехко свинско месо). Докато вторият вариант може да включва почти всичко - било то мазнина, соев сос, зеленчуци, алкохол и в каквото се сетите да накиснете месото - и вариациите му се използват за придаване крехкост на различно сухи меса, при това с различен произход. | Важно е да се отбележи, че за всеки вид месо, дори от едно и също животно, се използват донякъде специфични и в масовия случай различни маринати, като има някои основни течения. Алкохол например се ползва при по-сухи меса, и колкото по-сухо е месото, толкова по-висок трябва да е неговият градус. Зеленчуци на свой ред по принцип се включват при по-безвкусни меса, по обясними причини. Тъй като все пак ще говорим за свински пържоли, обаче, най-честият и популярен представител е лукът. Но като цяло при тяхната употребата месото вече трябва да престои значително по-дълъг период от време \"накиснато\", за да може да попие от аромата и вкуса. А при по-малко ароматни меса в арсенала влизат и миризливите сухи подправки. Хубавото на мариноването все пак, освен че омекотява (обикновено) и обогатява вкусовото изживяване, свързано с месото, е че в крайна сметка е въпрос на личен избор. Всъщност това е и нож с две остриета, тъй като дадена марината по ваш вкус може да не се услади особено на околните, и цялата тънкост е в баланса. С тази кратка статия представям моята рецепта за приготвянето на мариновани пържоли с картофи и гъби, която може да изглежда малко претруфена, но комбинацията от подправки до този момент се е доказала сред личния ми кръг познати. Затова стига толкова общи приказки, нека минем към конкретното приготовление. Продуктите за изпълнение са следните: - 6-8 свински вратни пържоли - 1 кг. картофи, за предпочитане по-дребни и от червените* - 500 гр. култивирани печурки, но за предпочитане са по-ароматните диви гъби, най-добре манатарки - 250 мл бира - сол на вкус За марината: - соев сос (индонезийски, от този, които е сладък и не толкова солен) - лимонов сок, прясно изцеден - олио - горчица - 2 с.л. бира - 1 с.л. чубрица - 1/2 ч.л. риган - 1/2 ч.л. черен пипер - 2 щипки кимион - 2 щипки сух джинджифил - 1 щипка червен пипер Преди да започнем със самото приготовление, звездичката на червените картофи идва да покаже, че фактът, че те са по-сухи и имат по-наситен вкус по принцип ги прави предпочитани за кулинарен спътник на месото, когато не става дума за яхнии. Марината, която ползвам се състои от суха и течна компонента - тоест на практика месото се маринова на два пъти - и двете се приготвят отделно, като в никакъв случай не се смесват предварително. От соевия сос, олиото, бирата и горчицата се прави миксатура, в която се изцежда малко лимон и се разбърква добре. С нея обилно се поливат пържолите, и се оставят да престоят за кратко. През това време сухите подправки - чубрица, риган, джинджифил, кимион, черен и червен пипер - се смесват отделно. С получената смес се натрива добре вече леко маринованото месо, и се оставя да престои още половин до един час, в зависимост от това доколко ароматно искате да стане. Междувременно измивате и обелвате картофите, а гъбите накисвате в хладка вода с малко брашно, за да ги изчистите по-добре. Нарязвате ги по свой вкус и ги разпределете равномерно между вече маринованите пържоли. Посолявате всичко, колкото е необходимо и доливате останалата част от бирата. Всичко това се случва в тава, която накрая завивате с алуминиево фолио и печете в подгрята до 200 градуса фурна за около 40-50 минути. След което махате фолиото, и оставяте още 10-15 минути за да се получи коричка. Нека да спомена в заключение, че марината не съм я измислил аз. Всъщност беше случайно попадение от още по-случаен турист, която с времето съм модифицирал и допълнил. Сухият джинджифил, който използвам тук, и може би ще ви се стори най-екзотичен, по принцип отива на всякакви по-тлъсти меса - и най-вече свинско, естествено. Като цяло, в малки количества. А иначе марината от горчица и соев сос е класика в жанра. Пропорциите естествено зависят от количеството месо, а и отчасти могат да се променят по вкус. Надявам се рецептата да ви допадне. И бъдете здрави! Добави коментар Ако сте регистрирани във форума можете да коментирате и тук


text: Всичката информация, която споделям, е базирана на личен опит, изводи, проучвания и наблюдения или е взета от сайт или книга, които са упоменати. Не съм специалист, диетолог или медицинско лице. Сайтът ми няма за цел да дава медицински съвети. Преди да започнеш каквато и да е програма или хранителен режим, моля консултирай се с личния си лекар или диетолог.